Marojejyn kansallispuisto

thumb
Marojejyn kansallispuisto on luonnonsuojelualue Madagaskarin pohjoisosassa. Se on osa Unescon maailmanperintökohdetta Atsinananan sademetsät.

Marojejyn vuorijono oli yksi Madagaskarin ensimmäisistä luonnonsuojelualueista. Sinne oli pääsy vain tutkijoilla vuosina 1952–1998. Sen jälkeen puisto muutettiin kansallispuistoksi, jossa pääsevät käymään myös matkailijat.

Puiston pinta-ala on 55 500 hehtaaria. Siellä kasvaa monentyyppistä metsää rannikon sademetsistä vuoriston pensaikkoihin. Alueella tavataan ainakin 275 lajia saniaisia, 35 palmulajia, 149 lajia sammakkoeläimiä ja matelijoita sekä 118 lintulajia. Puistossa elää yksitoista lajia puoliapinoita.

 Lähteet 

 Aiheesta muualla 

 Marojejy National Park Travel Madagascar

Luokka:Madagaskarin kansallispuistot
Luokka:Unescon maailmanperintökohteet Madagaskarissa